Na podlagi 15. člena Statuta Občine Kidričevo (Uradno glasilo slovenskih občin, št. 62/16 in 16/18) je občinski svet Občine Kidričevo na svoji ….. redni seji, dne ….., sprejel

**S K L E P**

I.

Občinski svet Občine Kidričevo pooblašča župana Občine Kidričevo, da podpiše sporazum o ureditvi razmerij z občinami v povezavi s prenosom gospodarske javne infrastrukture na občine po stanju na dan 1.1.2010.

II.

Občinski svet Občine Kidričevo pooblašča župana, da podpiše aneks k Sporazumu o obračunu enotne omrežnine z dne 12.5.2015, s katerim se spremeni 7. člen sporazuma. Občina Kidričevo izstavi izvajalcu mesečno račun v višini 100% višine najemnine.

II.

Občinski svet Občine Kidričevo sprejme sklep, da Občina Kidričevo, v primeru, da niso podpisani dokumenti iz I. in II. točke sklepa, do 30.4.2020, odpove Sporazum o obračunu enotne omrežnine z dne 12.5.2015.

III.

Ta sklep začne veljati z dnem sprejema na seji Občinskega sveta Občine Kidričevo.

Številka: 301-2/2013

Datum:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

OBRAZLOŽITEV

Do 1.1.2010 so bili vsi infrastrukturni objekti in naprave vodeni v poslovnih knjigah izvajalcev, torej komunalnih podjetij. Sredstva so bila naknjižena po posameznih občinah glede na lokacijo. V tem obdobju se tudi omrežnina ni zaračunavala. S 1.1.2010 je začela veljati Uredba MEDO, ki je infrastrukturo prenesla nazaj k lastnikom(občinam). Komunalno podjetje Ptuj je v letu 2012 pripravilo skupaj z revizijsko hišo predlog skupne rabe objektov in naprav. Sporazum ni bil podpisan s strani vseh občin.

Občinski svet Občine Kidričevo je na svoji 26. redni seji, dne 31.3.2014, sprejel sklep, da pooblašča župana Občine Kidričevo, gospoda Antona Leskovarja, da podpiše sporazum o obračunu enotne omrežnine v sistemu, ki ga upravlja Komunalno podjetje Ptuj d.o.o., to je 3,35 EUR.

Iz 7.člena navedenega sporazuma izhaja, da se 20% letne najemnine zadrži na Komunalnem podjetju Ptuj za financiranje izvedbe nujnih investicijsko vzdrževalnih del.

Iz 12. člena navedenega sporazuma izhaja, da se stranke sporazuma dogovorijo, da se veljavnost sporazuma vsako leto brez sklenitve aneksa podaljša za eno leto, v kolikor katera izmed strank najkasneje do 30.4. sporazuma ne odpove.

Na podlagi navedenega predlagam Občinskemu svetu Občine Kidričevo, da predlog sklepa obravnava in sprejme.

Anton LESKOVAR,

župan Občine Kidričevo